પછી તો જે ધાર્યું હતું તે જ બન્યું. રંગીલદાસની આગેવાની નીચે સૌ કોઈએ તેની કૉલેજની, પ્રોફેસરોની કંઈ ને કંઈ વાત કરવા માંડી. કદાચ રાઘવન તેના આળા દિલને બે ઘડી ભૂલી શકત તો તેને એ વાતો પાછળ ડોકિયાં કરતી નરી નિર્દોષ જીજ્ઞાશાને બાળક જેવું કુતૂહલ દેખાત. પણ એમ ન બન્યું. તેને તો એ બધાની ટોળટપ્પાભરી વાતચીત ભરી પાછળ પોતાને માટે અણગમો ને દ્રેષ જ દેખાયા, અને જાણે કે આત્મરક્ષણ માટે જ ફાઈલો અને ચોપડાઓના તરાપા પર બેસીને રોજ પેલાઓથી દૂર દૂર જવા માંડ્યો.